Aalborg Præstenetværk

Aalborg Præstenetværk er en sammenslutning af præster og kirkeledere i Aalborg, fra forskellige frikirker, folkekirker og frimenigheder. De har siden 2001 været sammen for at bede for byen, hvilket nu foregår hver fredag på det gamle rådhus i Aalborg. De arrangerer også fælleskirkelige arrangementer i forskellige kirker i Aalborg. Hvert år i januar inviterer de byens kirker og kristne til at faste og bede for byen, samt afholder en række samlinger. I den anledning har de hvert år siden 2009 udgivet et hæfte.

Historie 
Fra begyndelsen blev det kaldt "præstefællesskabet" og visionen var udelukkende at være sammen i fælles bøn for byen, til trods for divergerende teologiske opfattelser, for de havde dog alle et kald til at arbejde for Gud i Aalborg. De mødtes da en gang om måneden og undervejs blev de tættere knyttet sammen.

I januar 2006 blev der holdt møder, hvor to udenlandske forkyndere, der ikke kendte hinanden og havde aldrig mødt hinanden, underviste ud fra det samme vers i Bibelen (Anden Krønikebog, kapitel 7, vers 14).

Efterhånden som visionen for byen blev større, opstod der et behov for at mødes hyppigere til bøn og fra januar 2007 har ca. 15 præster mødtes hver uge til bøn for Aalborg. Fra dette tidspunkt kaldte de sig Præstenetværket eller Aalborg Præstenetværk.

Præsteforum 
Ud over de ugentlige samlinger mødes de en gang om måneden med præster og andre, der ikke har valgt at være en del af Præstenetværket, for at bygge relationer til disse. Dette fællesskab kaldes "Præsteforum".

Præster/Kirker i Præstenetværket 
 Aalborg Valgmenighed (Folkekirken/Dansk Oase)
 Pelle Kviesgaard
 Filip Svarre
 Bethaniakirken (Missionsforbundet)
 Dominique Lachat
 John Nielsen
 Philip Fodgaard
 Bethelkirken (Baptistkirken)
 Lars Midtgaard
 Henrik Holmgaard
 Lee Hansson
 Aalborg Citykirke (Pinsekirken)
 Dan Sørensen Jacobi
 Carsten Jensen
 Aalborg Frimenighed (Luthersk Mission)
 Bent Houmaa Jørgensen
 Torben Schmidt
 Apostolsk Kirke
 Johannes Hansen
 David Lundsteen
 Else-Marie H. Hansen
 Martin Mutale
 Frelsens Hær
 Anne-Lene R. Mabada
 M. Enos Mabada
 Solsidekirken
 Ulrik Flinta
 Frikirken Aalborg Øst (Pinse/Baptistkirke)
 John Erik Knudsen
 Kelvin Sam
 Josvafællesskabet (Folkekirken)
 Alf Kristian Engqvist
 Aalborg MenighedsCenter
 David Hansen
 Nick Hansen
 Lars Bisgaard
 Vadum Kirkecenter (Missionsforbundet)
 Thomas Baldur
 Verdens Lys Arabiske Kirke
 Elias Haddad

Udgivelser 
 Det guddommelige eksperiment (2009) – Oversættelse af bønneguide skrevet af Rhonda Hughey.
 En by på vej (2010) – 21 dages bønneguide skrevet af præstenetværket.
 Når I beder, når I faster, når I giver almisse (2011) – en bønneguide udgivet som en lille tryksag skrevet af præstenetværket.
 En by på vej med forsoning (2012) – 21 dages bønneguide skrevet af præstenetværket.
 En by på vej med evangeliet (2013) – 21 dages bønneguide skrevet af præstenetværket.
 40 dage med bøn for byen (op til påsken 2014) – Et materiale ud fra Jonas bog skrevet af Rob Bell - oversat og bearbejdet af præstenetværket.
 En by på vej (2015) – Bønneguide til 14 dage med bøn for Aalborg skrevet af præstenetværket. 
 #Sammen (2016) – Bønneguide til 14 dage med bøn for Aalborg skrevet af præstenetværket.
 Hjerte for byen (2017) – Bønneguide til 14 dage med bøn for Aalborg skrevet af præstenetværket.

Kilder 
 Præstenetværk - AMC 
 En by på vej (2015)

Referencer

Bibelhenvisninger 

Præstenetværk
Præster